Държавен вестник, бр. 43, 2010 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  43
(3) По сектори 02 и 03 заявка за плащане 
се подава след извършване на всички дейности 
по проекта, но не по-късно от 15 работни дни 
след изтичане на срока, посочен в договора 
по чл. 21, ал. 2.
(4) Документите по ал. 1 трябва да бъдат 
представени в оригинал, нотариално заверено 
копие или копие, заверено от бенефициента. В 
случай на представяне на заверени от бенефи-
циента копия на документи техните оригинали 
се осигуряват за преглед от служителите на РА. 
(5) Регионалната разплащателна аген-
ция – Разплащателна агенция, извършва пре-
глед на документите по ал. 1 в присъствието 
на законен представител или пълномощник на 
бенефициента.
(6) Документите по ал.1 се представят на 
български език. В случаите, когато оригинал-
ният документ е изготвен на чужд език, той 
трябва да бъде придружен с превод на български 
език, извършен в съответствие с Правилника 
за легализациите, заверките и преводите на 
документи и други книжа и Конвенцията за 
премахване на изискването за легализация на 
чуждестранни публични актове.
(7) При непредставяне или нередовност на 
документите по ал. 1 РРА – РА, връща доку-
ментите на бенефициента заедно с копие от 
контролен лист за извършена проверка, от което 
са видни липсите и нередовността.
(8) След отстраняване на нередовността 
бенефициентът има право в рамките на срока 
по ал. 2 отново да подаде заявка за плащане.
(9) След приемане на документите за плаща-
не бенефициентът получава номер на заявката 
за плащане.
Чл. 25. (1) В срок до два месеца от регистри-
ране на заявката за плащане заедно с всички 
необходими документи, доказващи извършените 
дейности по проекта, РА: 
 1. извършва административни проверки 
на представените документи, заявените данни 
и други обстоятелства, свързани със заявката 
за плащане;
2. назначава извършването на проверка на 
място за установяване на фактическото съот-
ветствие с представените документи;
3. одобрява или мотивирано отказва със за-
повед на изпълнителния директор на ДФЗ – РА, 
изплащането на безвъзмездната финансова 
помощ след извършен анализ за установяване 
на фактическо съответствие и съответствие 
по документи между одобрените и извършени 
разходи;
4. изплаща безвъзмездната финансова помощ 
на бенефициента;
5. изпраща уведомително писмо на бенефи-
циента за извършеното плащане.
(2) В случай на нередовност на документите 
по ал. 1 и/или непълнота и/или неяснота в 
заявените данни и посочените факти РА уведо-
мява писмено бенефициента, който в срок до 10 
работни дни от получаване на уведомлението 
може да отстрани констатираните нередовност, 
непълноти и/или неясноти чрез представяне 
на допълнителни и/или нови документи извън 
посочените съгласно приложение № 5.
(3) Срокът по ал. 1 може да бъде удължен 
в следните случаи:
1. когато е изпратено писмо за отстраняване 
на нередовност, този срок се удължава със срока 
за получаване на отговор по ал. 2;
2. със заповед на изпълнителния директор 
на ДФЗ – РА, в случай че по даден проект е 
необходимо становище на други органи или ин-
ституции, както и в случаите, когато в резултат 
от дейностите по ал. 1 са събрани документи 
и/или информация, които създават съмнение 
за нередност.
Чл. 26. (1) Изпълнителният директор на 
ДФЗ – РА, отказва изплащането на част или 
на цялата помощ, когато:
1. установи при проверките по чл. 25, ал. 1, 
т. 1 и 2 нередовност на документите или не-
пълнота или неяснота на заявените данни и 
посочените факти;
2. установи несъответствие между одобрените 
и фактически извършените разходи/дейности;
3. бенефициентът не отстрани нередовността, 
непълнотите и пропуските в срока по чл. 25, ал. 2;
4. установи, че са извършени недопустими 
разходи.
(2) Отказът за изплащане на безвъзмездната 
финансова помощ подлежи на обжалване по 
реда на Административнопроцесуалния кодекс 
пред министъра на земеделието и храните.
Чл. 27. В случаите, когато е отказано из-
плащане на безвъзмездната финансова помощ, 
бенефициентът не може да подаде друга заявка 
за плащане по същия проект.
Г л а в а  п е т а
ИЗПЪЛНЕНИЕ НА ДЕЙНОСТИТЕ 
ПО ПРОЕКТИТЕ И КОНТРОЛ
Чл. 28. (1) Одобреният проект се изпълня-
ва в съответствие със сроковете, посочени в 
договора по чл. 21, ал. 2.
(2) Одобреният проект по сектор 01 се 
изпълнява за срока на действие на акваеко-
логичния план.
(3) Срокът за изпълнение на проекта започва 
да тече от датата на подписване на договора 
по чл. 21, ал. 2.
(4) Бенефициентите се задължават за период 
от минимум пет години да съблюдават изис-
кванията за опазване на водната околна среда 
в рамките на аквакултурното стопанство, които 
надхвърлят добрата производствена практика 
в аквакултурата.
Чл. 29. Бенефициентът е отговорен за изпъл-
нението на одобрения проект съгласно договора 
за предоставяне на безвъзмездна финансова 
помощ, условията на тази наредба, както и 
приложимото национално законодателство и 
правото на Общността. 
Чл. 30. (1) В случай на необходимост от 
извършване на промени в изпълнението на 
проекта, различни от сроковете по чл. 28, 
бенефициентът представя в ИАРА искане за 
изменение и допълнение на договора по чл. 21, 
ал. 2 с приложени документи, обосноваващи 
искането.